पाएं अपने शहर की ताज़ा ख़बरें और फ्री ई-पेपरडाउनलोड करें
कोविड केयर सेंटर जेएनएम कॉलेज कटरा कला मोहनिया को जदयू नेताओं ने कोविड वार्ड में तब्दील करने की मांग प्रभारी सीएस से की है।जदयू कार्यालय नुआंव में संगठन मंत्री संजय गुप्ता व उपाध्यक्ष उपेंद्र तिवारी ने कोविड संक्रमण की स्थिति की जानकारी निगरानी सह समन्वय समिति के सदस्य तंजीम अख्तर से लेने के बाद संजय गुप्ता ने बताया कि उक्त सीसीसी में 150 बेड का आइसोलेशन वार्ड बनाया गया है।50 बेड का और विस्तार किया जा सकता है। आक्सीजन गैस पाइप लाइन को बिछाने में महज दो से तीन दिन व ढाई से तीन लाख रुपया खर्च आएगा।
इस सुझाव को प्रभारी सीएस मीना कुमारी ने वार्ता के दौरान उचित बताते हुये कहा है कि फंड की कमी नही है।इस प्रपोजल पर विचार किया जाएगा। श्री गुप्ता ने बताया कि तत्काल अनुमंडलीय अस्पताल को डेडिकेटेड कोविड केयर सेंटर बनाकर कोविड मरीजों का इलाज शुरू कर दिया गया है। जो वर्तमान स्थिति को देखते हुये प्रशासन का सराहनीय कदम है।लेकिन इसका स्थाई हाल सीसीसी कटरा कला को अस्थाई कोविड अस्पताल में तब्दील होने पर ही हो पायेगा।क्योंकि वहां पर 2 सौ बेड तक की ब्यवस्था हो सकती है और खुला मैदान में होने के कारण संक्रमण फैलने का खतरा भी कम रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn